Mōm nadzieja, że żołdyn1 z Wołs2 niy wejźnie3 tego miana4 dosłownie i niy bydzie5 szukoł we lejsie6 pod krzokym7 takego kōnska maszkytōw. Licentia poetica moge sie trefić8 nawet we receptach9. Ze lasa niy bōły10 ani ôstrangi11, ani jagody, kere12 żech sam wciep13, ale za starego piyrwy14 to właśnie tam- a niy we zygrōdce15– szło je trefić16. To je ciasto bez pieczynia, a właśnie take recepty17 nojbarzi lubiymy, jak na dworze je hic18 i czowiek łajzi19 daleko ôd bratruły20. Niy za słodke, fajnie chōdne21, ze fataminami22… nic wiyncyj nōm nie trza23.
Co potrza?
300 g jagodōw- joł żech doł24 tych hamarykańskich
200 g ôstrangōw (niyftorzy gołdajōm25 na nie tyż dziady)
500 g mascarpōne
5 łeżek żelatyny
4-5 łeżek cukru
400 g petitkōw abo jakiś inkszych kyjksōw26
Narychtujcie27 sie wiynkszoł28 prostokōntnoł blacha i wyłōżcie jōm papiōrym do pieczynioł. Na spodek poukłołdejcie- jedyn przi drugim- kyjksy. Uwarzcie29 szklōnka wody ze dwiyma łeżkami cukru i ôzpuśćcie30 w ni31 dwie łeżki żelatyny. Jak woda leko ochōdnie32, wymiyszejcie jōm porzōndnie ze mascarpōne. Na poukłołdane kyjksy powciepujcie33 jagody, zalyjcie to masōm ze mascarpōne i wrojście34 do lodōwki, żeby trocha stynżało. Przetrzyjcie ôstrangi bez sitko- strasznie mie nerwujōm we deserech ichnie35 pestki. To, co ôstanie na sitku (pestki i trocha soku), wrojście do jakego garca, nalyjcie tam 3 szklōnki wody, wciepcie 2 abo 3 łeżki cukru i uwołrzcie- niy bydymy przeca marnowali tego smaku. Jak sie uwarzi, to przecedźcie, wytrzajście36 pestki, a do tego wywaru dejcie 3 łeżki żelatyny i wymiyszejcie. Niyskorzi wciepcie do tego jeszcze te przetarte ôstrangi. Wyciōngcie37 blacha ze lodōwki i na połowie wyłōżcie kyjksy i na to wlyjcie galaretka ze ôstrangōw. Tera na połra godzin do lodōwki. Jak już fajnie stynżeje, wyciōngcie (nojlepi na drugi dziyń) te ciasto ze blachy i przetnijcie na poła38. Na ta poła z kyjksami wciepcie poła ciasta bez kyjksōw na wiyrchu- nojlepi przetnijcie tyż tyn papiōr, ustołwcie jedna poła nad drugōm, symnijcie papiōr ze jednyj strōny, połōżcie jōm i jak bydziecie ściōngać reszta papiōru, to kładźcie wiyrchnioł warstwa na dolnoł. Niy je to ajnfachowe39, ale potyn mōmy take fajne warstwowe ciasto. Smacznego 🙂
1żaden
2Was
3weźmie
4nazwy
5będzie
6lesie
7krzakiem
8zdarzyć
9przepis
10były; ō- samogłoska w wymowie między o i u
11jeżyny; ô= ło
12które
13wrzuciłem
14dawniej
15ogrodzie
16spotkać
17przepisów
18upał
19chodzi
20piekarnika
21chłodne
22witaminami
23potrzeba
24dałem
25mówią
26herbatników
27przygotujcie
28większą
29zagotujcie
30rozpuśćcie
31niej
32ostudzi się
33powrzucajcie
34włóżcie
35ich
36wyrzućcie
37wyjmijcie
38pół
39proste
szl_Latn szl_Latn szl_Latn szl_Latn srd_Latn tuk_Latn pol_Latn szl_Latn szl_Latn pol_Latn eng_Latn lim_Latn pol_Latn pol_Latn fur_Latn pol_Latn szl_Latn pol_Latn pol_Latn szl_Latn pol_Latn pol_Latn pol_Latn szl_Latn pol_Latn pol_Latn tgl_Latn pol_Latn pol_Latn pol_Latn lit_Latn pol_Latn pol_Latn pol_Latn pol_Latn pol_Latn pol_Latn slv_Latn pol_Latn pol_Latn pol_Latn pol_Latn pol_Latn deu_Latn pol_Latn pol_Latn pol_Latn szl_Latn